text: [{"text_idx": "#000005", "text": "Kum ki Khasi ngi bun ka jinglut haka pisa-pilain namar ngi don ki bahaing, ba-hasem, ha ka pang ka shitom, ngim lah hi ruh ban shu leit peit thylli, ngi don ruh ki marjan ki marpar, teng teng ki donkam pisa kyrkieh kumban thied khaw lane thied jhur namar ba kim pat ioh bainong sngi, teng teng ruh ki donkam pisa kyrkieh kum ka bai skul khun ban siew. Ka saving ka ba ngi don, kam da dei than eh na ka bynta jong ngi namar ka jingioh ka la duna lypa tangba hateng-hateng, ki mih kum kine ki jingduna ki bym lah kiar bad lada phi dei u briew u ba la kwah ban long uba shai, phi hap hi ruh ban ia don bynta kum ha ka dong, ka-it lane ka shnong, ka-thaw lada i dei i shnong iba rit. Nga dei u briew uba la leit skul bad sah ruh sha nongbah Delhi, nga hap ban long uba shai, lada ka don kano kano ka jingduna sawdong jong nga, ngam lah ban shu im matlah."}]